pythainlp/thai_wikipedia_clean_20230101 huggingface dataset:
นายสุเทพ ณ สงขลา บุตรชายของพระยาอภิรักษ์ราชอุทยาน (ทิตย์ ณ สงขลา) เล่าจากความทรงจำ (ขณะที่นายสุเทพฯ อายุ 96 ปี เมื่อ พ.ศ. 2553) ว่า พระยาอภิรักษ์ราชอุทยาน (ทิตย์ ณ สงขลา) เป็นผู้หนึ่งในทีมงานควบคุมการก่อสร้างสถานีรถไฟสวนจิตรลดาหลังปัจจุบันที่สร้างขึ้นใหม่เมื่อ ปี 2456 ทดแทนอาคารไม้หลังเดิมในสมัยรัชกาลที่ 5 การออกแบบภูมิทัศน์บริเวณลานพระราชวังดุสิต (ลานพระบรมรูปทรงม้า) และการปลูกต้นไม้ในถนนราชดำเนินจนถึงโรงหนังเฉลิมไทย โดยพระยาอภิรักษ์ราชอุทยาน (ทิตย์ ณ สงขลา) ได้สั่งให้คนงานเพาะเม็ดมะขามไว้ในกระป๋องนมตราแหม่มทูนหัวเป็นจำนวนมาก ก่อนที่จะนำไปปลูกเป็นแนวยาวตลอดทั้งถนน จนเป็นสัญลักษณ์ส่วนหนึ่งของถนนราชดำเนินในปัจจุบัน
ในปี พ.ศ. 2465 ได้รับพระมหากรุณาธิคุณ โปรดเกล้าฯ แต่งตั้งเป็นองคมนตรีในรัชกาลที่ 6 และ พ.ศ. 2469 โปรดเกล้าฯ แต่งตั้งเป็นองคมนตรีในรัชกาลที่ 7 จนกระทั่งเกิดวิกฤตการณ์เศรษฐกิจ จึงได้กราบบังคมทูลขอลาออกจากราชการและกลับไปอยู่ที่จังหวัดสงขลาจนถึงแก่อนิจกรรม เมื่อวันที่ 31 กรกฎาคม 2514 สิริอายุรวม 91 ปี 10 เดือน
หน้าที่ราชการ
พ.ศ. 2448 - มหาดเล็กวิเศษ รับพระราชทานเงินเดือน ๆ ละ 40 บาท
พ.ศ. 2449 - ได้รับพระราชทานสัญญาบัตรเป็น นายรองพินิตย์ ราชการมหารเล็กเวรสิทธิ์ รับพระราชทานเงินเดือน ๆ ละ 60 บาท
พ.ศ. 2451 - ได้รับพระราชทานสัญญาบัตรเป็น นายฉัน หุ้มแพร ต้นเชือก รับพระราชทานเงินเดือน ๆ ละ 100 บาท
พ.ศ. 2453 - ได้รับพระราชทานสัญญาบัตรเป็น พระพฤกษาภิรมย์ เจ้ากรมสวนหลวง รับพระราชทานเงินเดือน ๆ ละ 200 บาท
พ.ศ. 2456 - ได้รับพระราชทานสัญญาบัตรเป็น พระยาพฤกษาภิรมย์ รับพระราชทานเงินเดือน ๆ ละ 450 บาท
พ.ศ. 2461 - ได้รับพระราชทานสัญญาบัตรเป็น พระยาอภิรักษ์ราชอุทยาน รับพระราชทานเงินเดือน ๆ ละ 700 บาท
พ.ศ. 2465 - ได้รับพระราชทานสัญญาบัตรเป็น องคมนตรีในรัชกาลที่ 6
พ.ศ. 2469 - ได้รับพระราชทานสัญญาบัตรเป็น องคมนตรีในรัชกาลที่ 7
สมรสกับ คุณหญิงลิ้ม ณ สงขลา ธิดาพระอนันตสมบัติ (เอม ณ สงขลา) มีบุตร-ธิดาด้วยกัน 9 คน ได้แก่
(1) นางนิ่ม สมรสกับ ร้อยโทขุนเจนจัดขบวนรบ (เจิม อัมระปาล)
(2) พันเอก ถัด ณ สงขลา สมรสกับ นางจันทรา โรจนะหัสดิน
มีบุตร 1 คน คือ พันเอก พร้อมศักดิ์ ณ สงขลา
(3) นางช้อย สมรสกับ ขุนคีรีรัฐนิคม
มีบุตร 1 คน คือ นายจรัส คีรีรัฐนิคม
(4) นายชิต ณ สงขลา สมรสกับ นางประภา
มีบุตร-ธิดา 4 คน
(5) นางเสงี่ยม สมรสกับ นายประสพ ศรีเพ็ญ
(6) นายสาทิศ ณ สงขลา สมรสกับ นางสมศรี เดชณรงค์
มีบุตร 1 คน คือ นายชนะ ณ สงขลา
(7) นางสาวจิตรณี
(8) นายสุเทพ ณ สงขลา สมรสกับ นางยุพเยาว์
มีบุตร-ธิดา 3 คน ได้แก่ นางทิพยวรรณ นางพันธ์ทิพย์ และนายดนตรี ณ สงขลส
(9) นายเล็ก ณ สงขลา สมรสกับ นางสงัด มีบุตร 2 คน
คือ นายอัศวิน ณ สงขลา และนายชัยยุทธ ณ สงขลา
ภายหลังเมื่อพระยาอภิรักษ์ราชอุทยาน (ทิตย์ ณ สงขลา) กลับไปอยู่ที่จังหวัดสงขลา มีภรรยาอีก 3 คน ได้แก่
นางเลื่อน มีบุตรด้วยกัน คือ (10) รศ. ดร. ชำนาญ ณ สงขลา สมรสกับ รศ. ดร. วัฒนา พินัยนิติศาสตร์
นางฉู้ ไม่มีบุตรธิดา
นางเปี่ยม มีบุตร-ธิดา 4 คน ได้แก่ (11) ร้อยตรี ระวิ ณ สงขลา (12) นายทินกร ณ สงขลา (13) นายธนู ณ สงขลา และ (14) นางเต็มเปี่ยม
มาตราส่วนลอการิทึม
มาตราส่วนลอการิทึม  หรือ มาตราส่วนล็อก  เป็นวิธีแสดงข้อมูลตัวเลขที่มีช่วงกว้างในขนาดกะทัดรัด ข้อมูลตัวเลขที่ใหญ่ที่สุดในชุดข้อมูลอาจมีขนาดเป็นร้อยเท่าหรือพันเท่าเมื่อเทียบกับข้อมูลที่เล็กที่สุด การใช้มาตราส่วนลอกเป็นการลดพื้นที่การแสดงข้อมูลบนกราฟ ระยะห่างระหว่าง 10 ถึง 20 และ 90 ถึง 100 มีค่าไม่เท่ากันในมาตราส่วนลอการิทึม แต่ระยะห่างระหว่าง 10 ถึง 100 และ 100 ถึง 1,000 กลับมีความห่างที่เท่ากัน ดังนั้นหน่วยหนึ่งหน่วยในมาตราส่วนลอก ห่างกันถึง 10 เท่า (หรือเป็นเลขอื่น หาก log ที่ใช้ไม่ใช้ฐานเป็นเลข 10) ยกตัวอย่างเช่น มาตราริกเตอร์ซึ่งใช้วัดขนาดแผ่นดินไหว เป็นมาตรส่วนลอการิทึมฐาน 10 ดังนั้นแผ่นดินไหวขนาด 7 มาตราริกเตอร์ จะมีความแรงเป็น 10 เท่าเมื่อเทียบกับแผ่นดินไหวขนาด 6 มาตราริกเตอร์ และมีขนาดเป็น 10 หรือ 100 เท่าของแผ่นดินไหวขนาด 5 มาตราริกเตอร์ มาตรานส่วมลอการิทึมไม่มีสมบัติเป็น แต่มักจะมีรูปแบบเป็น (กราฟแบบทวีคูณ) ที่มีอัตราการเพิ่มขึ้นอย่างคงที่ (Constant rate)
การใช้งานทั่วไป.
ขีดที่ใช้แสดงหน่วยวัดในสไลด์รูล มีการจัดวางในมาตราส่วนลอการิทึมสำหรับการคูณและการหารตัวเลข ด้วยการบวกและลบความยาวบนมาตรส่วนลอการึทึม
ต่อไปนี้เป็นตัวอย่างของหน่วยมาตราส่วนลอการิทึมที่ใช้กันทั่วไป โดยที่ปริมาณที่มากขึ้นจะทำให้ได้ค่าที่สูงกว่า:
ต่อไปนี้เป็นตัวอย่างของหน่วยมาตราส่วนลอการิทึมที่ใช้กันทั่วไป โดยที่ปริมาณที่มากขึ้นจะทำให้ได้ค่าต่ำลง หรือติดลบ:
วีไลก์ดิกกิง
เทศบาลเมืองบางริ้น
บางริ้น เป็นองค์กรปกครองส่วนท้องถิ่นประเภทเทศบาลเมือง มีอาณาเขตครอบคลุมพื้นที่ทั้งตำบลบางริ้น อำเภอเมืองระนอง จังหวัดระนอง เขตเทศบาลตั้งอยู่ทางทิศใต้ของเขตเทศบาลเมืองระนอง เดิมได้รับการจัดตั้งเป็นสภาตำบลบางริ้นใน พ.ศ. 2516 เป็นองค์การบริหารส่วนตำบลบางริ้นใน พ.ศ. 2538 และเป็นเทศบาลตำบลใน พ.ศ. 2550 แล้วจึงยกฐานะขึ้นเป็นเทศบาลเมืองในวันที่ 24 เมษายน พ.ศ. 2556 เขตเทศบาลเมืองบางริ้นเป็นที่ตั้งของศาลากลางจังหวัดระนอง ใน พ.ศ. 2564 เขตเทศบาลมีประชากร 23,169 คน
เขตเทศบาลมีพื้นที่ติดกับทะเลอันดามันทางทิศตะวันตก ภูมิประเทศเป็นภูเขาทางด้านทิศตะวันออก มีที่ราบตอนกลาง และมีป่าชายเลนในแนวชายฝั่งทะเลอันดามัน ด้านเศรษฐกิจ ประชาชนนิยมประกอบอาชีพเกษตรกรรม โดยปลูกพืชเศรษฐกิจอย่างยางพารา นอกจากนี้ยังประกอบอาชีพประมงน้ำเค็มในพื้นที่เกาะกำ ซึ่งมีปลาชุกชุม การขนส่งมีถนนสายหลักอย่างถนนเพชรเกษมและทางหลวงหมายเลข 4080 ซึ่งเชื่อมต่อกับเทศบาลเมืองระนอง
เทศบาลเมืองบางริ้นเป็นที่ตั้งของบ่อน้ำพุร้อนพรรั้งในพื้นที่ของอุทยานแห่งชาติน้ำตกหงาว
บราวนี (กล้องถ่ายรูป)
โกดัก บราวนี่ เป็นตระกูลกล้องยอดนิยมที่ใช้งานง่ายและราคาไม่แพง เป็นกล้องที่ผลิตโดย Eastman Kodak เปิดตัวในปีพ.ศ.2443.ได้นำเสนอภาพรวมสู่มวลชน. มันเป็น กล้องรูปแบบกระดาษแข็ง พร้อมกับเลนส์พื้นฐานอย่างเลนส์เมนิคัส ที่ถ่ายภาพสี่เหลี่ยมจัตุรัสขนาด 1/4-inch 2 นิ้วบน ฟิล์มม้วน 117 มันถูกคิดค้นและทำการตลาดสำหรับการขายม้วนฟิล์มของ Kodak เนื่องจากการควบคุมที่ง่ายและราคาเริ่มต้นที่ $1 ( มูลค่าปัจจุบันเท่ากับ 31$ ) พร้อมกับฟิล์มและการล้างฟิล์มที่มีราคาต่ำและกล้องบราวนี่ก็ทะลุเป้าหมายการตลาด
มันถูกคิดค้นโดย Frank A. Brownell. ชื่อมาจาก บราวนี่ (วิญญาณในนิทานพื้นบ้าน) จากการ์ตูน พาลเมอร์คอคส์. กล้องบราวนี่กว่า 150,000 ตัวถูกส่งมอบในปีแรกของการผลิต. รุ่นที่ได้รับการปรับปรุงขึ้นเรียกว่า No.2 Brownie มาในปี พ.ศ.2444 ซึ่งผลิตภาพขนาดใหญ่ขึ้น 2¼ x 3¼ นิ้วและในราคา $2 และก็ประสบความสำเร็จอย่างมาก.
บราวนี่ถูกวางตลาดอย่างกว้างขวางสำหรับเด็กโดย Kodak ใช้มันเพื่อทำให้การถ่ายภาพเป็นที่นิยม พวกเขาถูกนำไปทำสงครามโดยทหาร ในขณะที่พวกเขากำลังแพร่หลายภาพที่เป็นสัญลักษณ์หลายคนถูกถ่ายในบราวนี่
กล้องยังคงได้รับความนิยมและผลิตออกมาหลายหลายรุ่น. เช่นรุ่นลูกเสือในยุค 1930s. ในปีพ.ศ.2483 โกดักเปิดโกดัก Six-20 Flash Brownie, กล้องแฟลชโกดักรุ่นแรกของโกดักภายในโดยใช้หลอดไฟเจเนอรัลอิเล็กทริก. ในปี พ.ศ.2500 โกดักผลิต Brownie Starflash ซึ่งเป็นกล้องตัวแรกของโกดักที่มีแฟลชในตัว
Brownie 127 นั้นเป็นที่นิยม, ขายประมาณเป็นล้านกล้องระหว่าง 2495 และ 2510 มันเป็นกล้อง bakelite ที่มีเลนส์พื้นฐานเมนิคัสและการวางระนาบฟิล์มโค้งเพื่อชดเชยข้อบกพร่องของเลนส์. ส่วนรุ่นอื่นๆคือ Brownie Cresta ขายระหว่างปี 1955 และ 1958 มันใช้ ฟิล์ม 120 และมี เลนส์โฟกัสคงที่.
กล้องบราวนี่อย่างเป็นทางการรุ่นสุดท้ายคือกล้อง บราวนี่ II ซึ่งเป็นรุ่นที่ใช้ฟิล์มตลับขนาด 110. ผลิตในประเทศบราซิลเป็นเวลาหนึ่งปี 2529.
Kodak Brownie No.2 เป็นกล้องกล่องที่ผลิตโดย บริษัท Eastman Kodak ตั้งแต่ปีพ.ศ.2444 - 2478 มีทั้งหมดห้ารุ่น ตั้งแต่รุ่น A ถึง F และเป็นกล้องตัวแรกที่ใช้ ฟิล์ม 120 ตัว นอกจากนี้ยังมาพร้อมกับช่องมองภาพและที่จับ Brownie No.2 ทำจากวัสดุสามชนิด: กระดาษแข็ง, ราคา US $ 2.00, อลูมิเนียม, ราคา US$2.75 และรุ่นสีซึ่งมีราคา US$2.50 มันเป็นกล้องที่ได้รับความนิยมและราคาไม่แพงและหลายคนยังคงใช้งานโดยช่างภาพฟิล์ม.
สโมสรแบงค็อก บีทีเอส เอฟซี
Italian Civil War
Raven Crown
สมเด็จพระราชินีเกอเนอพิล
สมเด็จพระราชินีเกอเนอพิล (; 1905 — 1938) ทรงเป็นสมเด็จพระราชินีพระองค์สุดท้ายแห่งมองโกเลีย โดยอภิเษกสมรสกับบอจด์ ข่าน พระนางทรงเป็นสมเด็จพระราชินีได้ไม่ถึงหนึ่งปี ในค.ศ. 1924 แต่เรื่องราวของพระนางได้ดึงดูดคนรุ่นหลัง สมเด็จพระราชินีเกอเนอพิลทรงถูกประหารชีวิตด้วยการยิงเป้าในเดือนพฤษภาคม ค.ศ. 1938 จากการกวาดล้างของสตาลินในมองโกเลีย
หลังจากสมเด็จพระราชินีทเซนดิน ดองด็อกดูลามสิ้นพระชนม์ เกอเนอพิลได้ถูกเลือกเป็นสมเด็จพระราชินีองค์ต่อไปท่ามกลางกลุ่มเด็กสาว อายุ 18 ถึง 20 ปี ซึ่งถูกเลือกโดยที่ปรึกษาของพระมหากษัตริย์ พระนางมาจากครอบครัวในมองโกเลียเหนือ ซึ่งมีถิ่นเดิมอยู่ที่อารามบัลดาน เบรีวัน พระนามเดิมของพระนางคือ "เซเยนพิล" แต่ในภายหลังเปลี่ยนเป็นเกอเนอพิล และนางแต่งงานแล้วกับชายชื่อ ลูฟซันดามบา
พระนางประทับอภิบาลบอจ์ด ข่านจนกระทั่งพระองค์สวรรคตในวันที่ 17 เมษายน ค.ศ. 1927 เมื่อระบอบกษัตริย์ถูกยุบเลิก หลังจากนั้นพระนางเสด็จออกจากราชสำนักมองโกเลียไปประทับยังบ้านเดิมของพระนาง ใน ค.ศ. 1937 อดีตพระราชินีเกอเนอพิลและครอบครัวได้ถูกจับกุม และต่อมาทรงถูกประหารชีวิตใน ค.ศ. 1938 ในช่วงการกวาดล้างของสตาลินในมองโกเลีย
Genepil
ความสัมพันธ์ญี่ปุ่น–ตองงา
ญี่ปุ่นและตองงามีความสัมพันธ์ทางการทูตอย่างเป็นทางการนับตั้งแต่กรกฎาคม ค.ศ. 1970 ญี่ปุ่นเป็นผู้นำด้านการให้ความช่วยเหลือตองงาในด้านเทคโนโลยี รัฐบาลญี่ปุ่นอธิบายถึงความสัมพันธ์กับตองงาว่า "ดีเยี่ยม" และเพิ่มเติมว่าราชวงศ์ญี่ปุ่นและราชวงศ์ตองงามีพัฒนาการของความสัมพันธ์ที่จริงใจและส่วนตัวในแต่ละปี ญี่ปุ่นเป็นหนึ่งในสี่ประเทศที่มีสถานทูตในนูกูอาโลฟา ขณะที่ตองงาก็มีสถานทูตในโตเกียว
ในช่วงต้น ค.ศ. 2009 ญี่ปุ่นกลายเป็นประเทศที่สี่ที่มีสถานทูตในตองงา (ต่อจากออสเตรเลีย, นิวซีแลนด์ และสาธารณรัฐประชาชนจีน) โดยในเดือนมีนาคม ยาซูโอะ ทากาเสะเป็นเอกอัครราชทูตญี่ปุ่นประจำตองงาคนแรก และเขายังเป็นเอกอัครราชทูตญี่ปุ่นที่มีถิ่นพำนักในประเทศพอลินีเซียคนแรกอีกด้วย
การเปิดสถานทูตนำมาสู่คำอธิบายของการเพิ่มขึ้นของความช่วยเหลือด้านการพัฒนาของญี่ปุ่นในแปซิฟิก
การเยี่ยมเยียนระหว่างรัฐ.
ในเดือนพฤษภาคม 2009 นายกรัฐมนตรีตองงาเฟเลติ เซเวเลได้รับการต้อนรับจากสมเด็จพระจักรพรรดิอากิฮิโตะในการสนทนาระดับภูมภาคเกี่ยวกับการให้ความช่วยเหลือ
สมเด็จพระราชาธิบดีเตาฟาอาเฮา ตูโปอูที่ 4 (พระมหากษัตริย์ตองงาระหว่าง ค.ศ. 1965–2006) เคยเสด็จเยือนญี่ปุ่นเจ็ดครั้ง
ใน ค.ศ. 2013 ตองงาส่งออกสินค้าไปยังญี่ปุ่น ซึ่งส่วนใหญ่เป็นฟักทองและปลาทูน่าคิดเป็นมูลค่า 146 ล้านเยน ขณะที่ตองงานำเข้าสินค้าจากญี่ปุ่นซึ่งส่วนใหญ่เป็นเครื่องจักรคิดเป็นมูลค่า 460 ล้านเยน และญี่ปุ่นเป็นตลาดส่งออกที่ใหญ่ที่สุดของตองงา
คณะผู้แทนทางทูต.
ญี่ปุ่นส่งเอกอัครราชทูตที่เป็นข้าราชการทางการทูตมายังตองงาเท่านั้น ในทางกลับกันตองงาเคยมีเอกอัครราชทูตเป็นเชื้อพระวงส์ได้แก่เจ้าชายตูโปโตอา อูลูกาลาลา (ค.ศ. 2010–12) ซึ่งดำรงพระยศเป็นมกุฎราชกุมารในขณะนั้น
ราชวงศ์ตองงา
อินโด-ไซเทีย
อินโด-ไซเทีย  หรือบางครั้งเรียก อินโด-ซากา  เป็นกลุ่มชนอิหร่านร่อนเร่กลุ่มหนึ่งที่มีต้นกำเนิดจากชาวซากาและชาวไซเทีย ต่อมาพวกเขาอพยพจากเอเชียกลางมาตั้งถิ่นฐานในภูมิภาคตอนเหนือและตะวันตกของอินเดียช่วงกลางศตวรรษที่ 2 ก่อนคริสตกาลถึงคริสต์ศตวรรษที่ 4
ผู้ปกครององค์แรกของชาวอินโด-ไซเทียคือ Maues (ศตวรรษที่ 1 ก่อนคริสตกาล) ผู้สถาปนาอำนาจในแคว้นคันธาระและหุบเขาสินธุ ชาวอินโด-ไซเทียแผ่ขยายอำนาจลงมาทางตะวันตกเฉียงเหนือของอินเดีย พิชิตอาณาจักรอินโด-กรีกและอาณาจักรท้องถิ่นอื่น ๆ ก่อนถูกปราบโดยจักรวรรดิกุษาณะ และกลายเป็นประเทศราชที่มีเซแทร็ปปกครองแยกกันทางเหนือและตะวันตก ผู้ปกครองชาวซากาเริ่มเสื่อมอำนาจในคริสต์ศตวรรษที่ 2 หลังพ่ายแพ้ให้กับจักรวรรดิสาตวาหนะ การปกครองของชาวอินโด-ไซเทียในตะวันตกเฉียงเหนือของอินเดียสิ้นสุดลงเมื่อเซแทร็ปองค์สุดท้ายของฝ่ายตะวันตกถูกพระเจ้าจันทรคุปต์ที่ 2 แห่งจักรวรรดิคุปตะพิชิตในค.ศ. 395
นักประวัติศาสตร์โรมันโบราณ เช่น แอร์เรียน และทอเลมีบันทึกว่าชาวซากาเป็นชนร่อนเร่ อย่างไรก็ตามอิตาโล รอนกาบรรยายในการศึกษาของเขาว่าข้อความของทอเลมีที่ว่า "ดินแดนของชาวซากาเป็นดินอดนของชนร่อนเร่ พวกเขาไม่สร้างเมือง แต่อาศัยอยู่ในป่าและถ้ำ" นั้นไม่จริง
Japan–Tonga relations
อับดุล กาบีร์
เมาราวี มุฮัมมัด อับดุล กาบีร์ เป็นสมาชิกอาวุโสของกลุ่มหัวหน้าประมุขตอลิบาน และรักษาการรองนายกรัฐมนตรีคนที่สาม ร่วมกับอับดุล ฆานี บาราดาร์ และอับดุล ซาลัม ฮานาฟี แห่งรัฐอิสลามอัฟกานิสถาน ตั้งแต่วันที่ 4 ตุลาคม พ.ศ. 2564 ก่อนหน้านี้ กาบีร์ดำรงตำแหน่งรักษาการนายกรัฐมนตรีอัฟกานิสถานตั้งแต่วันที่ 16 เมษายน พ.ศ. 2544 ถึง 13 พฤศจิกายน พ.ศ. 2544
องค์การสหประชาชาติรายงานว่ากาบีร์เป็นรองรัฐมนตรีว่าการสภาตอลิบานคนที่สอง, ผู้ว่าการจังหวัดนันการ์ฮาร์, และหัวหน้าเขตตะวันออก
ยูเอ็นรายงานว่า กาบีร์เกิดระหว่างปี พ.ศ. 2501 ถึง พ.ศ. 2506 ในพักเทีย ประเทศอัฟกานิสถาน และมาจากชาติพันธุ์ท้องถิ่นซาดแรน
ยูเอ็นรายงานว่า กาบีร์มีบทบาทในการปฏิบัติการก่อการร้ายของผู้ก่อการในอัฟกานิสถานตะวันออก
Abdul Kabir
มัสยิดซีดี บาชีร์
มัสยิดซีดี บาชีร์ (; Sidi Bashir Mosque) เป็นอดีตมัสยิดในนครอะห์มดาบาด รัชคุชราต ประเทศอินเดีย ปัจจุบันหลงเหลือเพียงซุ้มประตูประกอบหอคอบสองหอเท่านั้น หอคอยหรือหออะษานทั้งสองนี้เป็นที่รู้จักในชื่อ ฌูลาตามีนารา (; Jhulta Minar) หรือ หอคอยสั่นพริ้ว
เข้าใจกันว่ามัสยิดสร้างขึ้นโดยซีดี บาชีร์ (Sidi Bashir) ข้าราชบริพารในอะห์เมด ชาห์ หรือโดยมาลีก ซาราง (Malik Sarang) ขุนนางในราชสำนักของมะห์มูด เบเกดา มีการกำหนดอายุมัสยิดอยู่ที่ปี 1452 อย่างไรก็ตาม รูปแบบของหออะษานมีลักษณะเป็นแบบรัชสมัยของมะห์มูด เบเกดา (ราวปี 1511 เป็นต้นมา) มากกว่า ตัวอาคารของมัสยิดถูกทำลายไปในปี 1753 ในสงครามระหว่างชาวมราฐีกับรัฐสุลตานคุชราต คงเหลือไว้เพียงซุ้มทางเข้าหลักซึ่งมีหอคอย (หออะษาน) ประกอบสองข้างเท่านั้น
ฌูลาตามีนารา.
หออะษาน "ฌูลาตามีนารา" (แปลว่า มีนารา (หออะษาน) ที่สั่นพริ้ว) เป็นหออะษานที่สูงที่สุดในอะห์มดาบาด สูงสามชั้น และประดับประดาด้วยระเบียงแกะสลัก หากมีหอคอยใดหอคอยหนึ่งถูกเขย่าเบา ๆ อีกหอคอยจะสั่นไหวตาใไปด้วยภายในสองหรือสามวินาที ปัจจุบันยังคงไม่ทราบกลไกการเกิดปรากฏการณ์นี้อย่างแน่ชัด แต่เชื่อกันว่าเกี่ยวข้องกับการก่อสร้างที่มีแบ่งเป็นชั้น ๆ (layered construction) การสั่นพริ้วของหอคอยนี้มีผู้บันทึกครั้งแรกในศตวรรษที่ 19 โดยมอนเนียร์ เอ็ม. วิลเลียมส์ นักวิชาการภาษาสันสกฤตชาวอังกฤษ
Sidi Bashir Mosque
Jhulta Minar
ตาณฑวะ
ตาณฑวะ หรือ ตาณฑวัม หรือ ตาณฑวนาฏยัม  หมายถึงการร่ายรำอันศักดิ์สิทธิ์ของพระศิวะ โดยตาณฑวะท่าทางต่าง ๆ มีการบรรยายไว้ในตำราสันสกฤต "นาฏยศาสตร์" ตาณฑวะที่เป็นการร่ายรำและการแสดงที่เปี่ยมสุขจะเรียกว่า "อานันทตาณฑวะ" (ตาณฑวะเปี่ยมสุข) ส่วนถ้าเป็นตาณฑวะที่ดุดัน รุนแรง จะเรียกว่า "ราวทระ" (Raudra) หรือ "รุทรตาณฑวะ" (Rudra Tandava) นอกจากนี้ยังมีตาณฑวะแบบต่าง ๆ อีกที่ปรากฏในเอกสารของฮินดู รวมถึงอานันทตาณฑวะ, ตริปุรตาณฑวะ, สันธยาตาณฑวะ, สังหารตาณฑวะ, กาลีตาณฑวะ หรือ กาลิกาตาณฑวะ, อุมาตาณฑวะ, ศิวตาณฑวะ, กฤษณตาณฑวะ และ โคทาวรีตาณฑวะ หรือ คาวรีตาณฑวะ
"ศิวตาณฑวะ" หรือตาณฑวะของพระศิวะ มีการบรรยายไว้ว่าคือการร่ายรำอันทรงพลัง และเป็นต้นกำเนินของวัฏฏะการเกิดและการสิ้นสุด ในธรรมเนียมไศวะสิทธานตะนับถือบูชาพระศิวะปางนาฏราชเป็นเทพเจ้าสูงสุดแห่งการร่ายรำ
ในนาฏศิลป์อินเดีย.
ในการแสดงกตัก นาฏศิลป์ของอินเดียใต้ นิยมแสดงตาณฑวะอยู่สามรูป ตือ กฤษณตาณฑวะ, ศิวตาณฑวะ และ ราวณตาณฑวะ และบางครั้งอาจเพิ่ม กาลิกาตาณฑวะ ซึ่งอาจพบได้บ่อยเช่นกัน ส่วน ภารตนาฏยัม และ กุจีปุฑี มีแตกต่างบ้างในกฤษณตาณฑวะ
ส่วนนาฏศิลป์มณีปุรีสามารถแบ่งชนิดได้สองแบบ คือ "ตาณฑวะ" (ขึงขังจริงจัง, มักเกี่ยวกับพระศิวะ, ศากติ หรือพระกฤษณะ ในการแสดงเนื้อหาเกี่ยวกับการยุทธ) หรือ ลัสยา (lasya; ปราณีตอ่อนช้อย, มักเกี่ยวกับตำนานรักพระกฤษณะกับพระรธ)
รายชื่อนครในไต้หวัน
ในลำดับชั้นโครงสร้างของเขตการปกครองในประเทศไต้หวัน มีการแบ่งประเภทของนคร (; "ชื่อ") อยู่ด้วยกัน 3 ประเภท ดังนี้
ไต้หวันมีนครทั้งหมด 23 แห่ง ได้แก่
วัดจอมไตร
วัดจอมไตร เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลนาโยงเหนือ อำเภอนาโยง จังหวัดตรัง
วัดจอมไตรตั้งวัดเมื่อ พ.ศ. 2393 เดิมชื่อ วัดเจาะ หรือ วัดกระเจาะ และได้เปลี่ยนชื่อเป็น "วัดจอมไตร" เมื่อ พ.ศ. 2484 ได้รับพระราชทานวิสุงคามสีมาเมื่อวันที่ 14 สิงหาคม พ.ศ. 2485 เขตวิสุงคามสีมา กว้าง 24 เมตร ยาว 30 เมตร และได้ผูกพัทธสีมา เมื่อวันที่ 10 เมษายน พ.ศ. 2486
อาคารเสนาสนะที่สำคัญ ได้แก่ อุโบสถซึ่งขึ้นทะเบียนเป็นโบราณสถาน สร้างเมื่อ พ.ศ. 2485 เป็นสถาปัตยกรรมฝีมือช่างท้องถิ่น โครงสร้างคอนกรีตเสริมเหล็ก หลังคา 3 ชั้น เครื่องบนเป็นไม้ทั้งหมด ภายในประดิษฐาน "พระพุทธจอมไตร" หน้าตักกว้าง 3 ศอก 4 นิ้ว สูง 4 ศอก 6 นิ้ว สร้างเมื่อ พ.ศ. 2488 เป็นพระพุทธรูปที่ทำพิธีหล่อด้วยโลหะองค์แรกของจังหวัดตรัง
สโมสรฟุตบอลอุดร ยูไนเต็ด
สโมสรฟุตบอลอุดร ยูไนเต็ด เป็นสโมสรฟุตบอลอาชีพในประเทศไทย โดยเป็นสโมสรตัวแทนจากจังหวัดอุดรธานี ปัจจุบันเล่นในไทยลีก 3 โซนภาคตะวันออกเฉียงเหนือ
วัดเขาพระ (จังหวัดนครนายก)
วัดเขาพระ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลดงละคร อำเภอเมืองนครนายก จังหวัดนครนายก ตั้งอยู่บนเนื้อที่ 9 ไร่
วัดเขาพระเป็นวัดที่ตั้งขึ้นในสมัยธนบุรีต่อรัตนโกสินทร์ตอนต้น ตั้งวัดเมื่อ พ.ศ. 2323 ได้รับพระราชทานวิสุงคามสีมา เมื่อวันที่ 16 ตุลาคม พ.ศ. 2529
วัดมีปูชนียวัตถุที่สำคัญ คือ "พระหลวงพ่อพิชิตมาร" มีตำนานเล่าว่า ชาวเวียงจันทน์ได้อพยพมาอยู่แถบริมเขา ทำอาชีพทำไร่ ล่าสัตว์เป็นชุมชนเกิดขึ้น วันหนึ่งหัวหน้าหมู่บ้านได้เข้าป่าล่าสัตว์แล้วเกิดหลงป่าจึงอธิษฐานต่อสิ่งศักดิ์สิทธิ์ให้พวกตนสามารถหาทางกลับหมู่บ้านได้ ในคืนนั้นหัวหน้าหมู่บ้านฝันเห็นองค์พระมานำทางอยู่เบื้องหน้าจนกลับมาหมู่บ้านแล้วจึงได้สร้างพระหลวงพ่อพิชิตมาร วัดยังปูชนียวัตถุและสิ่งศักดิ์สิทธิ์ ได้แก่ พระสังกัจจายน์บันดาลโชคลาภ พระสิวลีมหาลาภ พระไตรภาคีมหาลาภ พระอุปคุตมหาเถระปราบมาร ปางจกบาตร หยุดตะวัน องค์ขนาดใหญ่ ผู้นับถือนิยมมาทำบุญไหว้พระที่วิหารโชคลาภ เช่าวัตถุมงคลเพื่อเป็นสิริมงคลแก่ตนเอง ด้านนอกมีศาลาโยนเหรียญเสี่ยงทาย
ู
มายทีนเนจเกิร์ล
มายทีนเนจเกิร์ล  เป็นรายการเรียลลิตี้โชว์การเอาตัวรอดของเกาหลีใต้ที่สร้างขึ้นโดย บริษัทกระจายเสียงและแพร่ภาพมุนฮวา (หรือ MBC) สำหรับเด็กฝึกที่มีอายุ 10 ปีขึ้นไป มีจุดมุ่งหมายเพื่อเปิดตัวเกิร์ลกรุ๊ประดับโลกที่จะติดชาร์ตในชาร์ตบิลบอร์ด ผู้เข้าแข่งขันจะถูกจัดกลุ่มที่เชี่ยวชาญด้านการร้อง การแร็พ และการแสดง โดยได้รับใบสมัครกว่า 30,000 รายการจากประเทศต่างๆ และเลือกผู้เข้าแข่งขัน 83 คน ผู้เข้าแข่งขัน 83 คนถูกแยกออกเป็น 4 กลุ่มตามอายุของพวกเขา
มีกำหนดเข้าฉายในวันที่ 28 พฤศจิกายน 2021 และออกอากาศทุกวันอาทิตย์ จำนวน 12 ตอน จนถึงวันที่ 27 กุมภาพันธ์ 2022 เป็นตอนจบซึ่งมีการถ่ายทอดสดและประกาศผู้ชนะทั้ง 7 คนและเปิดตัวในชื่อ "คลาซซี่(Classy's)"
รายการนี้มีจุดมุ่งหมายเพื่อสร้างเกิร์ลกรุ๊ประดับโลกโดยมีเป้าหมายในการเป็นชาร์ตบิลบอร์ด
เมื่อวันที่ 1 มิถุนายน พ.ศ. 2564 วิดีโอทีเซอร์แรกได้รับการเผยแพร่ การรับสมัครสาธารณะจัดขึ้นตั้งแต่วันที่ 1 มิถุนายนถึง 30 มิถุนายน 2564 สำหรับผู้หญิงที่เกิดในปี 2010 หรือก่อนหน้านั้น ในเวลาต่อมาได้มีการเปิดเผยว่าโปรแกรมได้รับใบสมัครมากกว่า 30,000 ใบจากประเทศต่างๆ เช่น สหรัฐอเมริกา ญี่ปุ่น แคนาดา อเมริกาใต้ และเกาหลี ภายในวันที่กำหนด
ตั้งแต่วันที่ 14 กันยายนถึงปัจจุบัน ฤดูกาลพรีเควลของการแข่งขันชื่อ '등교 전 망설임' (RR: Deunggyo Jeon Mangseolim; lit. Hesitation Before Going to School) ออกอากาศทาง เนเวอร์ นาว ในระหว่างการแสดง โปรไฟล์ผู้เข้าแข่งขันสำหรับผู้เข้าแข่งขันทั้ง 83 คนได้รับการเปิดเผย ผู้เข้าแข่งขันจะเหลือเพียง 40 คน เกรดละ 10 คน ก่อนการออกอากาศอย่างเป็นทางการของรายการ 'มายทีนเนจเกิร์ล'
แต่ละชั้นแสดงในรายการ Show! Music Core ซึ่งเป็นรายการเพลงทางโทรทัศน์ที่สร้างสรรค์โดย MBC โดยมีผู้เข้าแข่งขัน 6 คนจากแต่ละชั้นปีถูกสัมภาษณ์โดยพิธีกร
พิธีกร ครูประจำชั้น และครูประจำวิชา.
พิธักรประจำรายการ คือ ยุน คยุน-ซัง
ครูประจำชั้น
ครูประจำวิชาการร้อง
ครูประจำวิชาการเต้น
ครูประจำวิชาการแร็ป
แขกรับเชิญพิเศษ
ชื่อของผู้เข้าแข่งขันทุกคน จะเรียงตามลำดับตะวันตกทั้งหมด (นำนามสกุลไว้ก่อนชื่อ) และทั้งชื่อภาษาญี่ปุ่นหรือภาษาจีน และภาษาเกาหลีของพวกเขาจะถูกระบุไว้
เพลง "Same Same Different" ขับร้องโดยแต่ละชั้นในการแสดง ออกอากาศเมื่อวันที่ 2 ตุลาคม พ.ศ. 2564 บนแพลตฟอร์มเพลงดิจิทัล ทั้ง 4 ชั้นร้องเพลงในรายการ Show! Music Core ในช่วง 4 สัปดาห์ เริ่มตั้งแต่ ปี3 และ ปี1,ปี 4 และ ปี 2 ตามลำดับ
ในตารางด้านล่าง ตัวเลขสีน้ำเงินแสดงถึงการให้คะแนนที่ต่ำที่สุด และตัวเลขสีแดงแสดงถึงการให้คะแนนสูงสุด
ไบนารีโดเมน
เป็นวิดีโอเกมแนวยิงมุมมองบุคคลที่สาม ที่พัฒนาโดยรีวงะโกโตกุสตูดิโอ และจัดจำหน่ายโดยเซกา วางจำหน่ายสำหรับเพลย์สเตชัน 3 และเอกซ์บอกซ์ 360 ในเดือนกุมภาพันธ์ 2012 และไมโครซอฟท์ วินโดวส์ในเดือนเมษายน 2012 ตัวเกมถูกเซ็ตฉากที่กรุงโตเกียว ประเทศญี่ปุ่น ในปี 2080 ซึ่งมีเทคโนโลยีปัญญาประดิษฐ์ที่เป็นนวัตกรรมใหม่
เนื้อเรื่องของเกมจะอยู่ในโลกที่ภาวะโลกร้อนทำให้เกิดน้ำท่วมทั่วโลก ทำให้ส่วนใหญ่ของโลกอยู่ไม่ได้ ส่งผลให้มีการใช้หุ่นยนต์เป็นกำลังแรงงานหลัก ตัวเกมมีระบบผลที่ตามมา ซึ่งจะตัดสินว่าตัวละครที่ผู้เล่นไม่ได้ควบคุมในทีมจะดูและไว้วางใจผู้เล่นอย่างไรในโหมดเนื้อเรื่อง ตัวเกมยังมีโหมดหลายผู้เล่นที่แตกต่างกันถึงเจ็ดโหมด โดยมีห้าคลาสให้ผู้เล่นเลือก
"ไบนารีโดเมน" สร้างขึ้นโดย Toshihiro Nagoshi ผู้สร้างชุดวิดีโอเกม "ยากูซ่า" ตัวละครของ "ไบนารีโดเมน" ถูกสร้างขึ้นโดยคำนึงถึงบุคลิกและพฤติกรรมที่สมจริง ระบบผลที่ตามมาถูกสร้างขึ้นเพื่อทำให้ตัวเกมเป็นเกมการแข่งขันในประเภทยิงบุคคลที่สาม ตัวเกมได้รับกระแสผสมกันจากนักวิจารณ์เมื่อวางจำหน่าย โดยนักวิจารณ์ต่างชื่นชมเนื้อเรื่องของเกมและระบบผลที่ตามมา อย่างไรก็ตาม ตัวเกมถูกวิพากษ์วิจารณ์เกี่ยวกับระบบจดจำเสียง "ไบนารีโดเมน" ทำยอดขายได้เพียง 20,000 ชุดในอเมริกาเหนือภายในเดือนเมษายน 2012
ไทยวีเมนส์ลีก ฤดูกาล 2563/64
ไทยวีเมนส์ลีก ฤดูกาล 2563/64 (เป็นที่รู้จักกันในชื่อ ไทยวีเมนส์ลีก ดิวิชัน 1) เป็นการแข่งขัน ไทยวีเมนส์ลีก ครั้งที่ 7 โดยมี 8 สโมสรลงทำการแข่งขัน โดยเริ่มทำการแข่งขันตั้งแต่วันที่ 31 ตุลาคม 2563 ถึง 27 มีนาคม 2564
ทีมที่เข้าแข่งขัน.
และทีมที่มาจาก รอบเพลย์ออฟ จำนวน 4 ทีม
กฎระเบียบ.
ไทยวีเมนส์ลีก ฤดูกาล 2563/64 จะแบ่งการแข่งขันออกเป็น 2 เลก โดยเลกแรกจะแข่งขันในสนามเป็นกลาง (ภายใน ศูนย์ฝึกกีฬาฟุตบอลแห่งชาติ มหาวิทยาลัยกรุงเทพธนบุรี) ซึ่งจะแข่งขันหาอันดับ 1-4 ด้านในเลกสอง จะแข่งขันแบบพบกันหมด เหย้า-เยือน โดยอันดับ 1-4 จะแข่งขันกันเพื่อหาทีมชนะเลิศ ในขณะที่อันดับ 5–8 ในเลกแรกและเลกสอง จะแข่งขันแบบพบกันหมด เหย้า-เยือน โดยทีมที่จบอันดับ 6–7 จะแข่งขันในรอบเพลย์ออฟกับอันดับที่ 2–3 จากไทยวีเมนส์ลีก ดิวิชัน 2 ฤดูกาล 2563/64
เพลย์ออฟ เลื่อนชั้น-ตกชั้น.
ทีมในอันดับที่ 6 และ 7 ของไทยวีเมนส์ลีก จะเพลย์ออฟกับทาง ทีมอันดับ 2 และ 3 ของ ไทยวีเมนส์ลีก 2
รอรักโรงแรมพันปี
รอรักโรงแรมพันปี  หรือ คำสาปจันทรา กาลเวลาแห่งรัก หรือเป็นที่รู้จักในชื่อ โฮเทลเดลลูนา  เป็นละครโทรทัศน์เกาหลีปี ค.ศ. 2019 นำแสดงโดย อี จี-อึน (ไอยู) ในบทบาทเจ้าของโรงแรม และยอ จิน-กู ในบทบาทผู้จัดการโรงแรม โดยโรงแรมแห่งนี้บริการลูกค้าที่เป็นผีเท่านั้น ผลิตโดย GT:st เขียนบทโดยพี่น้องฮง และกำกับโดย โอ ชุง-ฮวาน ออกอากาศทางช่องทีวีเอ็น ตั้งแต่วันที่ 13 กรกฎาคมถึง 1 กันยายน ค.ศ. 2019 เป็นละครโทรทัศน์ที่มีผู้ชมมากที่สุดในปี ค.ศ. 2019 และเป็นหนึ่งในละครที่มีเรตติงสูงที่สุดในประวัติศาสตร์ของเกาหลี
เจ้าของโรงแรมเดลลูนา (เกสต์เฮาส์แห่งดวงจันทร์)
ผู้จัดการโรงแรมคนใหม่ของเดลลูนา
นักแสดงสมทบ.
โรงแรมเดลลูนา
ผู้คนที่เกี่ยวข้องกับจาง มัน-วอล
ผู้คนที่เกี่ยวข้องกับกู ชาน-ซอง
Special soundtrack
คำควบ
เซลล์สัตว์
มะกิโนะ นะริซะดะ
มะสึโอะกะ มะซะฮิโระ
Transfection หมายถึงกระบวนการนำกรดนิวคลีอิกบริสุทธิ์เข้าไปในเซลล์ยูแคริโอตอย่างจงใจ
แต่ก็อาจหมายถึงวิธีการอื่น ๆ หรือที่ใช้กับเซลล์ชนิดอื่น ๆ แม้จะนิยมใช้คำอื่น เช่น คำว่า transformation หมายถึงการถ่ายโอนดีเอ็นเอเข้าไปในแบคทีเรียและเซลล์ยูแคริโอดอันไม่ใช่ของสัตว์แต่รวมของพืช โดยไม่ได้ทำด้วยเวกเตอร์ไวรัส
ส่วนในเซลล์สัตว์ มักนิยมใช้คำว่า transfection เพราะคำว่า transformation ยังอาจหมายถึงการลุกลามของมะเร็ง (การก่อมะเร็ง) ภายในเซลล์สัตว์
ส่วนคำว่า การถ่ายโอนยีน (transduction) มักหมายถึงการถ่ายโอนยีนเข้าไปในเซลล์ยูแคริโอตที่อำนวยด้วยไวรัส
คำว่า "transfection" เป็นคำควบจากคำว่า "trans-" และ "infection"
สารพันธุกรรมต่าง ๆ เช่น ดีเอ็นเอ หรือแม้แต่โปรตีนและแอนติบอดีก็สามารถส่งผ่านกระบวนการนี้ได้
สำหรับเซลล์สัตว์ กระบวนการนี้รวมการเปิดรู/ช่องอย่างชั่วคราวที่เยื่อหุ้มเซลล์เพื่อให้ส่งสารเข้าไปได้
โดยยังสามารถทำโดยอาศัยแคลเซียมฟอสเฟต (เช่น ไตรแคลเซียมฟอสเฟต),
โดย electroporation, โดยบีบเซลล์ หรือโดยผสมลิพิดมีประจุบวก (cationic lipid) กับสารเพื่อให้ได้ลิโปโซมที่จะเชื่อมเข้ากับเยื่อหุ้มเซลล์แล้วส่งสารที่ต้องการเข้าข้างใน
กระบวนการนี้อาจทำให้เซลล์เกิดรูปร่างที่ไม่คาดหวังหรือผิดปกติ
มงกุฎปาห์ลาวี
มงกุฎปาห์ลาวี เป็นมงกุฎที่ถูกใช้ในพิธีราชาภิเษกในช่วงราชวงศ์ปาห์ลาวี (ค.ศ. 1925 - 1979) เป็นหนึ่งในเครื่องอัญมณีราชบัลลังก์อิหร่านซึ่งปัจจุบันผู้ครอบครองคือรัฐบาลอิหร่าน
จากการครองอำนาจของราชวงศ์ปาห์ลาวี ในค.ศ. 1925 พระเจ้าชาห์ เรซา ปาห์ลาวีทรงสั่งระดมช่างอัญมณีอิหร่าน ภายใต้การดูแลของฮัจญ์ เซราเจ็ดดิน จาวาเฮรี ในการสร้างมงกุฎใหม่เพื่อแทนที่มงกุฎคีอานีซึ่งใช้ในสมัยราชวงศ์กอญัร โดยมีแรงบันดาลใจสำหรับการออกแบบใหม่นี้มาจากภาพวาดและการอ้างอิงทางประวัติศาสตร์ถึงมงกุฎที่เคยถูกใช้ในสมัยจักรวรรดิซาเซเนียน ที่ปกครองเปอร์เซียในช่วงค.ศ. 224 ถึง 651
มงกุฎปาห์ลาวีได้ถูกใช้ครั้งแรกในพระราชพิธีราชาภิเษกของพระเจ้าชาห์ เรซา ในวันที่ 25 เมษายน ค.ศ. 1926 และถูกใช้ครั้งสุดท้ายในรัชกาลของพระราชโอรส คือ พระเจ้าชาห์ โมฮัมหมัด เรซา ปาห์ลาวี ในวันที่ 26 ตุลาคม ค.ศ. 1967 ปัจจุบันมงกุฎได้ถูกจัดแสดงพร้อมเครื่องอัญมณีประจำชาติอิหร่านที่เหลือ ณ คลังอัญมณีแห่งชาติในกรุงเตหะราน
แม้ว่ามงกุฎปาห์ลาวีจะเพิ่งถูกจัดทำขึ้นในช่วงต้นศตวรรษที่ 20 แต่หินประดับที่ใช้ผลิตนั้นมาจากของเดิม ซึ่งมีการคัดเลือกจากหินอัญมณีที่หลุดร่วงจำนวนหลายพันก้อนภายในคลังสมบัติของอิหร่าน
โครงมงกุฎทำด้วยทองคำ เงิน และกำมะหยี่สีแดง มีความสูงสูงสุดที่ 29.8 เซนติเมตร กว้าง 19.8 เซนติเมตร และหนักเกือบ 2,080 กรัม มีเพชรเม็ดงามจำนวน 3,380 เม็ด รวม 1,144 กะรัต (228.8 กรัม) ฝังในมงกุฎ ที่ใหญ่ที่สุดคือเพชรระยิบระยับสีเหลืองขนาด 60 กะรัต (12 กรัม) ซึ่งวางไว้ตรงกลางเพชรสีขาวที่มีลวดลายรูปลำแสงอาทิตย์
บริเวณสามแถวประดับด้วยไข่มุกขาวธรรมชาติ 369 เม็ดที่ลักษณะเหมือนกัน มงกุฎยังประกอบด้วยมรกตขนาดใหญ่ 5 เม็ด (รวม 200 กะรัต (40 กรัม)) ซึ่งเม็ดที่ใหญ่ที่สุดคือประมาณ 100 กะรัต (20 กรัม) และประดับอยู่บนยอดมงกุฎ
อิคาริส
อิคาริส  เป็นตัวละครที่ปรากฏในหนังสือการ์ตูนอเมริกันที่ตีพิมพ์โดยมาร์เวลคอมิกส์ เขาปรากฏตัวครั้งแรกใน "The Eternals" #1 (กรกฎาคม ค.ศ. 1976) และถูกสร้างขึ้นโดยแจ็ก เคอร์บี ตัวละครนี้เป็นสมาชิกของเผ่าพันธุ์ที่รู้จักในชื่อ อิเทอร์นัลส์
ริชาร์ด แมดเดน รับบทเป็น อิคาริส ในจักรวาลภาพยนตร์มาร์เวล เปิดตัวครั้งแรกในเรื่อง "ฮีโร่พลังเทพเจ้า" (2021)
เปลือกหุ้มไวรัส
เปลือกหุ้มไวรัส  เป็นชั้นนอกสุดของไวรัสหลายชนิด
ซึ่งป้องกันสารพันธุกรรมของไวรัสในช่วงวงจรชีวิตที่ไวรัสไปจากหนึ่งไปยังอีกเซลล์หนึ่ง
แต่ไวรัสทั้งหมดก็ไม่ได้มีเปลือก
เปลือกปกติจะทำจากเยื่อหุ้มของเซลล์ถูกเบียน (เป็นฟอสโฟลิพิดและโปรตีน) โดยรวมไกลโคโปรตีนของไวรัสเข้าไปด้วย
องค์ประกอบเช่นนี้อาจช่วยให้ไวรัสหลบภูมิคุ้มกันของสิ่งมีชีวิตอันถูกเบียนได้
ส่วนไกลโคโปรตีนที่ผิวเปลือกช่วยระบุแล้วเข้าจับหน่วยรับที่เยื่อหุ้มของเซลล์ถูกเบียน
แล้วเปลือกก็จะเชื่อมกับเยื่อหุ้ม จึงทำให้ capsid และจีโนมของไวรัสเข้าไปในเซลล์แล้วทำให้ติดเชื้อได้
อนึ่ง ไวรัสมีเปลือกทุกชนิดมี capsid ซึ่งเป็นชั้นโปรตีนอีกชั้นหนึ่งระหว่างเปลือกกับจีโนมของไวรัส